La sala Cremona del Castell es reestrena amb una mostra commemorativa dels set anys d'agermanament entre la ciutat italiana i Alaquàs
27/03/2007 0:42:00

# La sala Cremona del Castell es reestrena amb una mostra commemorativa dels set anys d'agermanament entre la ciutat italiana i Alaquàs

*   27/03/2007 0:42:00
*   [Imprimir](#)
*   Compartir
*    https://www.alaquas.org/documento.asp?id\_do=10062

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10062%2F0&title=Ajuntament%20d%27Alaqu%C3%A0s.%20Premsa.La%20sala%20Cremona%20del%20Castell%20es%20reestrena%20amb%20una%20mostra%20commemorativa%20dels%20set%20anys%20d%27agermanament%20entre%20la%20ciutat%20italiana%20i%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10062/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10062/10062_Form_4.jpg)](https://www.alaquas.org/ficheros/documentos/2007/2/10062/10062_Form_10.jpg "<a href='https://www.alaquas.org/ficheros/documentos/2007/2/10062/10062_Form_10.jpg' target=_blank><i class='fa fa-external-link' aria-hidden='true'></i>.La sala Cremona del Castell es reestrena amb una mostra commemorativa dels set anys d'agermanament entre la ciutat italiana i Alaquàs</a>")

Arran dels llaços històrics que uneixen les dues ciutat s'ha recuperat una intensa activitat comuna

Les sales del Castell comencen de nou a omplir-se de vida. Una de les més destacades, la sala Cremona, inicia el seu cicle d'exposicions amb una mostra que commemora els set anys d'agermanament entre aquesta ciutat italiana i Alaquàs. A través de pannells explicatius i material audiovisual, es fa un recorregut per la història que uneix a les dues poblacions i per totes les activitats que s'han realitzat en conjunt des que van recuperar-se els llaços entre una i altra, amb el Castell com a nucli principal. La mostra podrà visitar-se des del proper 29 de març, dia de reobertura del monument.

La primera part de l'exposició parla dels arrels d'aquesta unió entre les dues ciutats. Des que en 1238 el Rei Jaume I donara a Bernat de Castelló el lloc d'Alaquàs, aquest ha estat propietat de diverses famílies. A principis del segle XVI és la família Pardo de la Casta qui hereta el senyoriu d'Alaquàs. En Fèlix Pardo de la Casta, arran de la seua carrera militar, va ser designat Governador de Cremona en l'estat de Milà l'any 1675. En aquest punt comencen els llaços en comú de la ciutat italiana amb Alaquàs. Fèlix Pardo de la Casta s'instal·la a Itàlia casant-se i aconseguint un rellevant lloc social. Així, la seua descendència continua heretant els drets d'Alaquàs fins que recau, en 1772, en la família cremonesa Manfredi. Aquesta unió històrica lliga les dues poblacions fins 1870 quan el Castell d'Alaquàs acaba sent propietat de particulars.

Fa set anys, arrel de l'inici del procés de recuperació del Castell per als ciutadans i ciutadanes d'Alaquàs, el col·lectiu Quaderns d'Investigació, que ja havia publicat diversos articles recordant els nexes d'Alaquàs i Cremona, proposa recuperar aquesta relació que tant ha marcat la història de les dues ciutats. S'inicien així, de nou, els contactes i prompte comencen a organitzar-se diverses activitats en comú que culminen el 3 de gener de 2004 amb la signa del Pacte d'Agermanament.

En aquestos anys, han sigut molts els contactes entre Alaquàs i Cremona i, especialment entre els seus veïns i veïnes. Aquestes activitats portades a terme formen també una important part de l'exposició amb què es reestrena la sala Cremona del Castell. Visites, intercanvis, exposicions, festes, música, cultura... han sigut motiu d'unió i de treball conjunt, tots ells inclosos en aquesta mostra.

Per últim, un apartat audiovisual mostrarà les dues ciutats i recollirà els testimonis de veïns i veïnes de les dues ciutats, participant en algunes de les moltes activitats comunes.